Twin Peaks (televízny seriál)

Twin Peaks je americký dramatický televízny seriál, ktorý režírovali David Lynch a Mark Frost. Prvá epizóda mala premiéru v apríli 1990 a záverečná epizóda v júni 1991. Seriál je často zaradený medzi najlepšie televízne seriály všetkých čias a získal všeobecné uznanie filmových kritikov a publika. Je považovaný za medzník v televíznej dráme. V roku 2017 sa natáčala tretia séria, na televíznej stanici Showtime. 
Seriál získal aj filmové pokračovanie, v roku 1992, ktorý slúžil ako prequel a pokračovanie seriálu a tiež získal aj knižné pokračovanie, s názvom "Tajný denník Laury Palmer".
Dej.
Prvá a druhá séria sa opiera o vraždu Laury Palmer, ktorú vyšetruje detektív Dale Cooper a miestny šerif Harry Truman. 
Tretia séria má osemnásť dielov a odohráva sa po 25 rokoch. Séria sa zameriava na viacero prípadov spojených s detektívom Cooperom a tiež s vyšetrovaním vraždy Laury Palmerovej. Dej tretej série sa odohráva nielen v Twin Peaks ale aj v New Yorku, Južnej Dakote, Las Vegas, Texase či Novom Mexiku. Jadrom série však je návrat agenta Coopera späť to Twin Peaks. 
Ohlasy.
Prvá a druhá séria boli veľmi úspešné, čo sa prejavilo aj na ocenení seriálu. Na 42. ročníku udeľovania cien Emmy Award, získal štrnásť nominácii. Z hercov získali nominácie Kyle MacLachlan, Piper Laurie a Sherilyn Fenn. Tiež bol nominovaný seriál v kategóriách ako Najlepší scenár, réžia, kostýmy, hudba atď, z čoho si odniesol seriál dve ocenenia. MacLachlan a Laurie získali nominácie aj aj na 43. ročníku udeľovania cien z čoho film získal len štyri nominácie. 
Na 48. udeľovaní cien Zlatý glóbus získal Kyle MacLachlan ocenenie za najlepší mužský herecký výkon v dramatickom seriály. V rovnakej kategórii ale za najlepší ženský herecký výkon získala ocenenie Piper Laurie. 
Pilotná epizóda, bola uvedená v zozname 100. najlepších epizód všetkých čias TV Guide (1997), kde sa umiestnila, na 25. mieste. V roku 2007 bol seriál uvedený britskou televíznou stanicou Channel 4 na 9. miesto v zozname 50 najväčších televíznych drám. 
V polovici druhej série sa vyriešila vražda Laury Palmerovej, čo viedlo k tomu, že verejnosť strácala o seriál záujem. Nakoľko sa museli dejové línie nejako vyplniť, uvažovalo sa o vzťahu medzi detektívom Cooperom a Audrey Horne, ktorú stvárnila Sherilyn Fenn, čo sa nepáčilo Lare Flynn Boyle, vtedajšej priateľke MacLachlana. Boylová bola nespokojná, že postava Audrey Horne, ktorú Fennová stvárnila, získala viac a viac priestoru. Z toho dôvodu sa réžia zhodla na tom, že do deju seriálu príde nová postava, ktorú stvárnila Heather Graham, ktorej cieľom bolo nahradiť románik medzi Cooperom a Horneovou. 
Tretia séria získala veľmi pozitívne ohlasy. Rolling Stone, The Washington Post a Esquire ju označilo ako najlepší televízny seriál roku 2017. 
Herecké obsadenie.
V rokoch 1990 - 1991.
Kyle MacLachlan ako Dale Cooper
Dana Ashbrook ako Bobby Briggs
Lara Flynn Boyle ako Donna Hayward
Sherilyn Fenn ako Audrey Horne
Ray Wise ako Leland Palmer
Michael Ontkean ako šerif Harry S. Truman
Kimmy Robertson ako Lucy Moran
Piper Laurie ako Catherine Martell
Sheryl Lee ako Laura Palmer
James Marshall ako James Hurley
Michael Horse ako Deputy 'Hawk' Hill
Mädchen Amick ako Shelly Johnson
Michael J. Anderson ako Muž z iného miesta
Peggy Lipton ako Norma Jennings
Grace Zabriskie ako Sarah Palmer
Joan Chen ako Josie Packard
Phoebe Augustine ako Ronette Pulaski
Catherine E. Coulson ako Log Lady
Heather Graham ako Annie Blackburn
Alicia Witt ako Gersten Hayward
Ross Tamblyn ako Dr. Jacoby
Eric DaRe ako Leo Johnson 
V roku 2017.
V tretej sérii sa objavili niektorí herci z predchádzajúcich dvoch sérii. K natáčaniu sa pripojilo aj niekoľko nových postáv, ktoré stvárnili postavy ako:
Ashley Judd ako Beverley Paige
Amanda Seyfried ako Rebecca Becky Burnett
David Duchovny ako detektív Bryson
Laura Dern ako Diane Evans
Jay R. Ferguson ako agent Headley
Jim Belushi ako Bradley Mitchum
Naomi Watts ako Janey-E Jones
Sara Paxton ako Candy Shaker
Madeline Zima ako Tracey Barberato 
Matthew Lillard ako William Hastings 
Richard Chamberlain ako Bill Kennedy
Jennifer Jason Leigh ako Chantal Hutchens